Bereshit: la reconstrucció de Barcelona i altres mons: d’octubre 2016\nBarcelona: la ciutat dels prodigis científics (1888-1929)\nL'avió del Parc d'Atraccions del Tibidabo\nL’arquitectura, l’art, l'evolució social o el creixement urbanístic i demogràfic en les quatre dècades que transcorren entre l'Exposició Universal de 1888 i la Internacional de 1929 han estat objecte de nombroses recerques històriques. En canvi, el paper de la ciència, la tecnologia i la medicina, i fins i tot l'oci popular que hi va associat, en uns anys en què el seu desenvolupament és crucial, ens resulta encara força desconegut i sovint passa desapercebut per als ciutadans de Barcelona.\nLa ciutat dels prodigis científics (1888-1929) és un cicle de conferències, coordinat per Oliver Hochadel (CSIC) i Agustí Nieto-Galan (UAB) i que es farà a la Sala Martí l'Humà del Museu Història de Barcelona els dies 3, 17 i 24 de novembre i 1 i 15 de desembre, és el resultat d’una recerca sobre història urbana de la ciència que ja ha donat fruit amb el llibre publicat recentment Barcelona: An Urban History of Science and Technology (Routledge, 2016). Les deu històries urbanes que es presenten pretenen recuperar la riquesa i la complexitat de la cultura científica barcelonina del 1900. Es parlarà de temes, molts dels quals han estat llargament tractats en aquest blog, però ara tindrem l'oportunitat de sentir-ne parlar a alguns dels grans especialistes sobre matèries com parcs zoològics, museus d’història natural, parcs d’atraccions, noves especialitats mèdiques, pràctiques científiques alternatives, geografia mèdica de la marginalitat, els primers mitjans de comunicació, l’electricitat domèstica o els observatoris astronòmics.\nLa ciència estava sobretot vinculada a les elits urbanes (polítics, arquitectes, metges, urbanistes, empresaris), però també va ser forjada per actors històrics fins ara poc coneguts: usuàries de tecnologies elèctriques, radioaficionats, pacients de clíniques i dispensaris, col·leccionistes d’objectes, visitants de museus, dones espiritistes, etc. Com a la famosa novel·la d’Eduardo Mendoza, La ciudad de los prodigios (1986), tots van contribuir a la Barcelona dels “prodigis” científics, amb una ciència, tecnologia i medicina íntimament lligades al desenvolupament urbà, en tensió permanent entre el control i la crítica social.\nAlguns dels temes tractats a Bereshit\nEl Zoològic de Barcelona. d'Horta a la Ciutadella\nMoby Dick a Barcelona\nEl Saturno Park: atraccions a la Ciutadella\nMuseu Roca: l'espectacle de la sífilis\nEtiquetes de comentaris: Barcelona , ciència , congressos , Exposició Internacional 1929 , Exposició Universal de 1888 , fires i atraccions , medicina , Parc de la Ciutadella , zoològic\nAnècdotes de Barcelona: personatges que van viure als marges\nLa casualitat (o no) ha volgut que coincidissin aquest mes d'octubre a les llibreries dues obres de contingut ben diferent (o no) editades casualment (o no) per la mateixa editorial: Comanegra.\nAnectotario de Barcelona, escrit per Roser Messa –amiga i companya d'inquietuds barcelonines– i il·lustrat per Pep Brocal, i El barret prodigiós i la barraca de monstres, de Pere Calders i il·lustrat per Pep Boatella, són dos llibres que criden l'atenció d'aquest blog que tant d'interès té en els fenòmens relacionats amb la cultura i l'oci populars del segle XIX i principis del XX. Però a la vegada, també són especialment atractius per l'edició. Tots dos presenten una acurada estètica amb la qual, a banda de la bondat indiscutible dels textos, els il·lustradors ens transporten al món de la imatge, no com a suport de les històries, sinó com una manera més de caure en el relat i ser transportats a aquells temps en què contes, auques i romanços captivaven per igual adults i infants.\nEl Palacio de las Ejecuciones de Nicomedes Méndez, per Pep Brocal\nDe l'Anecdotario de Barcelona només cal fer un repàs al sumari per no deixar el llibre fins arribar al final i recrear-se una i altra vegada en la narració i la imatge que se'ns va escapar de la cultura oficial i que escriptores com la Roser es preocupen per recuperar i meravellar-nos amb aquell món estrany que sembla tret de la imaginació.\nDes de la fundació mitològica de Barcelona i el seu estimat Hermes, Roser Messa ens porta a visitar històries i misteris recorren, entre d'altres, els cultes pagans de la basílica dels Sants Just i Pastor; la col·lecció d'animals exòtics del Palau Reial Menor; el gabinet de ciències naturals i curiositats de la família Salvador; el teatre anatòmic de l'Acadèmia de Medicina; la revolta del Torín i els espectacles circenses que s'hi van representar; les places de toros; les execucions que el botxí de Barcelona va voler convertir en espectacle; el museu de les bèsties de la plaça Reial; la inquietant fàbrica de nines que avui acull, entre d'altres locals, l'editorial que publica el llibre; el Raval dels museus anatòmics, la prostitució, les tavernes i els locals de music hall; personatges sinistres, museus de cera, titelles, trens fantasma, túnels, fars i moltes més curiositats que, com veieu, ens atrauen especialment.\nD'altra banda, El barret prodigiós i la barraca de monstres de Pere Calders, a través d'un conte de ficció ens transporta a aquella món imaginari que alguns han volgut atribuir a la ment infantil però que en realitat, com en els vells contes centreeuropeus, són les pors dels adults les que acaben dibuixant els escenaris dels malsons. En aquest cas, les barraques de monstres i de fira prenen el protagonisme del mític bosc per convertir-se en l'escenari on un cavaller sense cames escapat d'una baralla de cartes s'enamorarà de dues siameses i viuran la dissort que comporta la diferència i viure al marge.\nCalders fa servir l'imaginari circense en molts dels seus contes i probablement va conèixer les barraques de fira que durant tot el primer terç del segle XX es van passejar amb els circs ambulants o es van instal·lar al Paral·lel exhibint nans, gegants, dones barbudes o siameses com les d'aquest conte. Per a nosaltres és una alegria descobrir aquesta barraca de monstres en Calders, com ho va ser a La 'Niña Gorda' de Rusiñol.\nEtiquetes de comentaris: fires i atraccions , llibres , museu anatòmic , Pere Calders , publicacions , Roser Messa , Segle XIX\nEl Rec Comtal: 1.000 anys d'història\nDesprés d'haver recorregut tot el territori per on passava el Rec Comtal presentant El Rec Comtal. 1.000 anys d'història, editat per Viena Edicions i l'Ajuntament de Barcelona, només ens faltava fer-ho en el lloc més emblemàtic des del punt de vista arqueològic. El proper mes de març (un dissabte a concretar, a les 11h) farem la segona ruta pel traçat fòssil del Rec Comtal pels barris de Sant Pere, Santa Caterina i Born. Començarem a l'Arc de Triomf i acabarem al Born CCM i a la llibreria Bestiari, on podrem visitar el jaciment del Rec Comtal i on serem convidats a un refrigeri.\nEsteu tots convidats a aquest esdeveniment que s'afegeix a l'esforç i la voluntat de voler rescatar de la memòria la que ha estat una de les infraestructures més importants de la història de Barcelona, tant pel que fa al seu creixement econòmic com urbà.\nEl Rec Comtal. 1.000 anys d'història viatja per la història d'aquesta canalització medieval tot repassant com s'ha proveït d'aigua la ciutat a través dels segles des de la seva fundació: l'aqüeducte romà, les fonts gòtiques, els pous, fins arribar a les modernes companyies d'aigua. Veurem quins han estat els usos: molins, regadiu, indústria, safareig, sanejament, oci... Descobrirem què en queda de viu, quines són les restes arqueològiques i urbanes, i quin és el seu futur. I per acabar, passejarem pel traçat del Rec Comtal a través de les imatges històriques cedides per institucions i particulars.\nAl llarg de 2016, 2017 i 2018 s'han fet diverses presentacions, xerrades, congressos i rutes als barris dels antics pobles del Pla (Montcada, Sant Andreu de Palomar i Sant Martí de Provençals) per on circulaven el Rec Comtal i l'aqüeducte romà, del qual és hereu i continuació: Montcada i Reixac, Can Sant Joan, Vallbona, Trinitat Nova, Trinitat Vella, Sant Andreu, Sagrera, Navas, Poblenou, Clot, Fort Pienc, Eixample, Sant Pere, Santa Caterina, Born i Barri Gòtic; i d'altres barris de la ciutat com Gràcia i el Guinardó.\nI volem agrair l'interès que hi han posat les entitats i institucions que han acollit la història del Rec Comtal: Museu d'Història de Barcelona; Taller d'Història del Clot-Camp de l'Arpa; Centre d'Estudis Ignasi Iglésias i Omnium Cultural de Sant Andreu de Palomar; Associació per a la Recerca i la Divulgació de la Memòria Històrica de la Trinitat Vella; Centre Cívic i Centre d'Estudis de Sant Martí de Provençals; Escola d'Humanitats Artkhé; Taller d'Història de Gràcia; Institució Cultural del CIC; Ajuntament i Museu de Montcada i Reixac, Centre Cultural Kursaal i l'Associació de Veïns de Can Sant Joan (Montcada i Reixac); Taula Oberta i Memòria Històrica de la Trinitat Nova; Born CCM; Associació del Museu de la Ciència i de la Tècnica i Arqueologia Industrial de Catalunya (AMCTAI); la Casa de l'Heura (Guinardó); les llibreries Pebre Negre (Clot), Etcètera (Poblenou), Marial (Can Sant Joan), La Fosca (Trinitat Nova) i Bestiari-Born CCM; i les biblioteques del Clot-Josep Benet, Poblenou-Manuel Arranz, Ignasi Iglésias-Can Fabra (Sant Andreu) i Trinitat Vella-José Barbero.\nProperes presentacions, conferències i congressos\n5-8 de setembre de 2018. XXIV Reunió Anual de l'Associació Europea d'Arqueòlegs (EAA). Centre de Cultura Contemporània de Barcelona (CCCB) i Facultat de Geografia i Història de la Universitat de Barcelona. La conferència sobre el Rec Comtal es farà a la Biblioteca Camp de l'Arpa-Caterina Albert.\n19 d'octubre, a les 19h, a la Biblioteca del Clot - Josep Benet, a càrrec de la Carme Miró, responsable del Pla Bàrcino del Servei d'Arqueologia de Barcelona, que ens parlarà de les espectaculars restes del jaciment del Rec Comtal a la plaça de les Glòries. Plaça de les Glòries Catalanes, 37.\n20 d'octubre, a les 19h, a la Sala Martí l'Humà del Museu d'Història de Barcelona (plaça del Rei, entrant pel Tinell). L'acte serà a càrrec de Carme Miró, arqueòloga i responsable del Pla Bàrcino del Servei d'Arqueologia de Barcelona, i Manel Martín, doctor en Història, especialista en història de l'abastament d'aigua i vicepresident del Centre d'Estudis Ignasi Iglésias, i el presidirà Joan Roca, director del MUHBA.\n26 d'octubre, a les 19h, a la Biblioteca del Poblenou - Manuel Arranz, a càrrec de Joan Carles Luque, catedràtic de Geografia i Història, i Jordi Fossas, president de l'Arxiu Històric del Poblenou. Carrer del Joncar, 35.\n9 de novembre, a les 19h, a la Biblioteca de la Trinitat Vella - José Barbero, carrer de Galícia, 16, de Barcelona, a càrrec de María José Durán, geògrafa, doctora en Geografia Física per la Universitat de Barcelona, historiadora local i membre de l'Associació per a la Recerca i la Divulgació de la Memòria Històrica de la Trinitat Vella; i Amador Expósito Muñoz, president de l'Associació per a la Recerca i la Divulgació de la Memòria Històrica de la Trinitat Vella.\n14 de novembre, a les 19h, Auditori de Can Fabra de Sant Andreu de Palomar, a càrrec de Manel Martín, doctor en Història, especialista en història de l'abastament d'aigua i vicepresident del Centre d'Estudis Ignasi Iglésias (CEII), i l'historiador Pau Vinyes i Roig, que va fer de moderador. Carrer del Segre, 24-32.\n18 de novembre, a les 12:30h, a l'Auditori de Sant Martí de Provençals, placeta Angeleta Ferrer, 2, organitzat pel Centre d'Estudis de Sant Martí de Provençals.\n29 de novembre, a les 19h, a l'Escola Artkhé d'Humanitats, carrer del Consell de Cent, 295 1r 1a, de Barcelona, a càrrec de Carme Miró, arqueòloga responsable del Pla Bàrcino del Servei d'Arqueologia de Barcelona.\n30 de novembre, a les 20h, a les Tertúlies de la Història que el Taller d'Història de Gràcia oferirà a la Fundació Festa Major de Gràcia, carrer Alzina, 9.\n7 de desembre, a les 19h, a l'Auditori de la Institució Cultural del CIC, Via Augusta, 205, de Barcelona, a càrrec de Carme Miró, arqueòloga responsable del Pla Bàrcino del Servei d'Arqueologia de Barcelona.\n15 de desembre, a les 19h, a l'Auditori Municipal, plaça de l'Església, 12, de Montcada i Reixac.\n2 de febrer de 2017, a les 19h, conjuntament amb la taula rodona "Rec Comtal. Passat, present i reptes de futur", a càrrec de Roger Sansi, de l'Institut Català d'Antropologia; Antonio Alcántara, membre de l'AVV Montcada Can Sant Joan; i Enric H. March. Dinamitza i modera la taula Helena López, periodista de El Periódico de Catalunya.\nDurant l'acte es van presentar el llibre El Rec Comtal. 1.000 anys d'història i el teaser del documental Rec Comtal. Una arqueologia social de Barcelona, de l'Institut Català d'Antropologia. Centre Cultural Kursaal, carrer Masia, 39, de Montcada i Reixac.\n25 de febrer de2017, ruta pel traçat fòssil del Rec Comtal pels barris de Sant Pere, Santa Caterina i Born, de de l'Arc de Triomf fins al Born CCM i a la llibreria Bestiari, amb visita al jaciment del Rec Comtal.\n19 d'abril de 2017, a la Casa de l'Aigua de la Trinitat Nova, carrer Garbí, 2, organitzat per Taula Oberta i Memòria Històrica de la Trinitat Nova, i la col·laboració de l'Associació per a la Recerca i la Divulgació de la Memòria Històrica de la Trinitat Vella i l'AVV Montcada Can Sant Joan.\n27 de novembre de 2017, conferència a l'Associació del Museu de la Ciència i de la Tècnica i Arqueologia Industrial de Catalunya (AMCTAI). Auditori Pompeu Fabra del Col·legi d'Enginyers Industrials de Catalunya, Via Laietana, 39, 5a planta.\n26 de febrer de 2018, conferència "El Rec Comtal: 1.000 anys construint la història de Barcelona". A la Casa de l'Heura, Rambla Volart, 39, del Guinardó.\n15, 16 i 17 de març de 2018. II Simposi Internacional d'Arqueologia del Born CCM. "El Rec Comtal: l'aigua dibuixa la ciutat. Barcelona, segles I-XXI".\nEtiquetes de comentaris: Barcelona , Barri de Sant Pere , Born , Clot , història , llibres , publicacions , Rec Comtal , Sant Andreu de Palomar , Sant Martí de Provençals\nBarcelona: la ciutat dels prodigis científics (188...\nAnècdotes de Barcelona: personatges que van viure ...


Forts de Loreto i Guadalupe - Viquipèdia, l'enciclopèdia lliure\nForts de Loreto i Guadalupe\nErmites: segle xvi\nÚs militar: 1816\n19° 03′ 24″ N, 98° 11′ 13″ O / 19.0567541°N,98.1869378°O / 19.0567541; -98.1869378Coord.: 19° 03′ 24″ N, 98° 11′ 13″ O / 19.0567541°N,98.1869378°O / 19.0567541; -98.1869378\nEls forts de Loreto i Guadalupe són unes antigues edificacions militars que es troben a la ciutat de Puebla. Originalment es tractaven de capelles construïdes a la part alta del turó Acueyametepec, que van ser reconstituïdes a principis del segle XIX com a fortificacions amb finalitats militars. Van servir com a escenari principal tant de la batalla com el setge de Puebla, durant la intervenció francesa a Mèxic. Declarats com a patrimoni històric de Mèxic, actualment allotgen museus.\n1.2 Ús militar\n1.3 Lluites per Puebla\nEls forts s'ubiquen a la zona nord-oriental de Puebla, a un turó conegut com a Acueyametepec durant l'època prehispànica. Al segle XVI, frares franciscans van construir-hi una ermita a la cara est del turó, que més tard va ser ampliada a temple sota l'advocació de Sant Cristòfor. Finalment va passar al control dels pares betlemites, pel que a la zona se'l va conèixer com turó de Betlem. A la cara oest es va erigir un altre temple, al qual se li va assignar l'advocació de la Mare de Déu de Loreto, mentre que el temple originari va passar a dedicar-se a la Nostra Senyora de Guadalupe.\nEl 1816 l'intendent espanyol Ciriaco del Llano va ordenar construir muralles de pedra amb revestiments de calç al voltant dels temples, amb l'objectiu de convertir-los en posicions militars per prevenir atacs a Puebla de part de grups insurgents. Les ermites es van utilitzar a partir de llavors com a polvorins. En el cas de Loreto, a causa de l'estat de l'ermita, va ser necessari reparar els murs, les rampes i l'edifici central. A Guadalupe es va demolir l'ermita i es van fer recanvis subterranis d'una volta i un aljub.\nEntre els forts hi ha una separació de 928 metres en línia recta. No són de molta grandària a causa de les característiques del terreny. En el cas de Loreto, posseeix baluards circulars i no té fossat, mentre que Guadalupe té dos petits baluards.\nLluites per Puebla[modifica]\nEntre els forts hi ha una separació de 928 metres\nArticles principals: Batalla de Puebla i Setge de Puebla\nPer la seva importància estratègica, durant la intervenció francesa els forts van servir com a caserna d'operacions de l'Exèrcit d'Orient mexicà i punt central de les batalles que es van lliurar a Puebla. Per la seva ubicació i les defenses que es van concentrar en el seu torn, els forts van representar la «porta» de Mèxic: si queien, la rendició de Puebla era inevitable i, com a conseqüència, s'obria el pas franc cap a la ciutat de Mèxic. Per això les forces franceses els van atacar en primer lloc durant la batalla del 5 de maig de 1862, i l'any següent, enfortits i amb un contingent molt més nombrós, els van sotmetre a un bombardeig sense misericòrdia fins a deixar-los convertits en ruïnes.\nEl 1930 els forts i la zona limítrofa al turó van ser declarats propietat de la nació al servei del poble, i a Loreto es va construir un Museu de Guerra. El 1962, amb motiu del centenari de la batalla, el museu es va ampliar i es va dotar de serveis a l'àrea del parc. Actualment, a la Zona Històrica dels Forts s'ubiquen també un Museu Regional de l'Institut Nacional d'Antropologia i Història, l'Auditori de la Reforma i la Casa Puebla. A més, a un costat se situa el Centre d'Exposicions de Puebla i un monument on reposen les restes d'Ignacio Zaragoza i la seva dona Rafael Padilla.\n↑ Fuerte del Cerro de Loreto (en castellà). México Real, 22/09/2011.\nFort de Guadalupe (castellà)\nBatalla de Puebla (castellà)\n«RMV privatitza els forts de Loreto i Guadalupe» (castellà)\nObtingut de «https://ca.wikipedia.org/w/index.php?title=Forts_de_Loreto_i_Guadalupe&oldid=21147401»\nEdificis de Mèxic\nLa pàgina va ser modificada per darrera vegada el 15 maig 2019 a les 21:44.


Volta al món - 1 any - marc i mireia: Resum 6 primers mesos\nResum 6 primers mesos\nDoncs si. Tot i que sembli mentida ja han passat 6 mesos. És clar que a tots ens passa ràpid el temps, però quan al preparar el viatge algú ens havia dit que potser era una experiència massa llarga, ara podem dir del cert que no. Curta, és probable(ja ho confirmarem al final del viatge), però llarga segur segur que no.\nEn aquests 6 mesos ens han passat un munt de coses. Algunes molt agradables i altres que no tant. En tot cas, totes ens les enduem a la motxilla de la memòria per sempre més.\nHem visitat Àsia oriental i una part d'Oceania, i tenim la sensació que per poder visitar més o menys cada continent, necessitariem un any sencer per a cadascun. Si els tinguéssim que comparar, podriem dir que tot i que tenen coses similars, són ben diferents l'un de l'altre. A Àsia vam estar a Nepal, Hong-Kong, sud de Xina, Vietnam, Laos, Cambotja, Tailàndia i Japó, i a Oceania hem estat a Sidney, Nova Zelanda, les illes Cook i les Fiji.\nÀsia ha sigut un continent que ha fascinat a la Mireia i el Marc té moltes ganes d'arribar a Amèrica llatina. D'Oceania teníem unes espectatives altes i les hem complert: sabíem que el paissatge de Nova Zelanda ens captivaria i les illes del pacífic eren una de les perles del viatge.\nPer nosaltres està resultant una experiència increible, i només per les coses maques que estem veient, que n'hem vist moltes de tot tipus i mides, sino per un munt d'intangibles amb els que no hi comptàvem.\nHem conegut a gent molt interessant, i no només gent local del país de torn o erem -que amb això ja més o menys s'hi compta-, sinó gent europea o sud americana. Gent amb la que compartim el mateix "modus vivendi" però que tenen una altra concepció de la vida. Gent que es centra en ser feliç, alegre i en gaudir de la vida. En viure-la. I no diem, que "busca", doncs en principi tots ho busquem, sino que "ho és". Per a tots ells, amb els que hem compartit un te en alguna Guesthouse, un bus a l'aeroport, una barca pel Mekong, una part del trekking a Nepal, un àpat a Luang Prabang o tan sols una estoneta de xerrada... el nostre respecte. Gràcies pel vostre positivisme i per ajudar-nos a recordar que tots tenim l'opció de disfrutar de la vida, i més encara si tenim la sort de poder-ho fer.\nSobre els aspectes no tant positius, podem destacar la incomoditat de la motxilla, doncs tot i que de mitja portem uns 15Kg. cadascun, és un conyàs. I més ara, que portàvem un mes apalancats a l'auto-caravana per Nova Zelanda sense moure-la cap dia, en canvi a Fiji cada 2-3 dies amunt i avall... Però a banda d'això no n'hi ha gaires més. Amb els idiomes no hi ha hagut cap problema doncs si hem topat amb gent que no parlava anglès, la voluntat d'entendre'ns era més forta que la manca de comunicació verbal.\nLes distàncies a recórrer tampoc han sigut, per ara, un gran problema, tot i que algo de mandra si que fa, amb calma i paciència s'arriba a tot arreu. I sobre el menjar, doncs també tot bé. Si que hem acabat cansats dels Noddles o l'arròs, però quan vam tenir l'opció de comprar el que vam voler a Nova Zelanda, doncs un dia vam repetir amb arròs i noddles altre cop. Potser la llàstima ha sigut no disfrutar del tot del menjar japonès (era car per nosaltres), però per contra vam descobrir el menjar xinès, i encara ara el trobem a faltar.\nEn tot cas, per ara l'experiència va molt bé i a banda de la família o amics, poques coses més es troben a faltar. Així que si algú s'ho està pensant, que deixi de fer-ho i faci ja la motxilla!!!\nMe he emosionat el llegir aquet post , es que el Marc sap escriure molt be , sopooso que es axis , be poder tambe escrius tú.\nMOLTES FELICITATS i que segui disfrutant\nLa tieta Maribel\nBon resum sí senyor!!!\nDes de la distància, compartim aquesta increible experiència en aquest fabulós recorregut. Tot i que virtualment, seguim fil per randa la vostra trajectòria i entre el que expliqueu, el que veiem i el que intuïm, procurem fer-ne un bon seguiment.\nQue la motxilla pesa? Això no és rés per un joves valents, coratjosos i agosarats com vosaltres. El que compta és que tornareu a casa més reviscolats i amb un sarró replè de coneixements i experiències i amb més amics. Haureu crescut una mica més!!!\nM'ha quedat una mica carrincló oi? I és que nosaltres també us trobem a faltar.... si poguéssim ara mateix faríem la motxilla, tot i que nomès ens queden 66 dies!!!!!!!!!!!!!!\nPetonàs ben gran....\nDiria que heu aconsseguit fer un bon resum no només del que feu sinó també del que sentiu.\nNo hi ha cap mena de dubte que una experiència com la vostra és de les que no deixen indeferent a ningú. Vosaltres, el primers, i de rebot tots i totes el que us seguim i us estimem.\nDit això (no volia semblar menys "carrincló" que el post que em precedeix), potser seria interessant pensar en altres valoracions que poden resultar "atractives". Jo proposo amb l'ànim de que no en feu ni cas.. je, je, je...\nPer exemple: On heu trobat la persona més amable? la més plasta? la més borde? la més empanada?\nOn hi ha les noies més guapes? I els nois més guapos?\nOn tornarieu ara mateix? On no tornarieu mai?\nQuants dies heu pensat en tornar ja!? Quants a quedar-vos per sempre?\nQuines son les tres millors fotos dels primers 6 mesos? Podeu muntar una enquesta i votarem...\nQuins és el millor aeroport que heu visitat? I el pitjor?\nOn hi ha més culés? I mées madridistes?\nHeu vist (a banda de les persones) animals salvatges més enllà dels dofins?\nApa, ja teniu feina....\nMolt bona la proposta del Presi. Espero veure totes aquestes valoracions i enquestes aviat.\nApa, a seguir q a partir d'ara el temps s'acceleraaaaaaaaaaaaaaaa! Ja ho veureu!\nÉs un gust seguir la vostra ruta!\nNosaltres estem preparant la nostra volta al mon! marxem d'aqui a 46 dies! m'he trobat amb el vostre blog i m'ha agradat molt! veig que ho porteu molt be! felicitats i seguiu aixi!\nSilvia i Robert


les magdalenes del dia del meu sant\nAquestes magdalenes són una de les maneres de celebrar el 5 d'agost aquest any. Em vaig inspirar en una recepta del Xavier Barriga (Pa, fet a casa i amb el gust de sempre) però hi vaig fer uns quants canvis. Aquí sota teniu la meva manera de fer-les.\nIngredients per a unes 20 magdalenes grossetes\n5 ous mitjans o grossos (250 g d'ou)\nuns 175-200 g de sucre (jo, panela o moreno; recepta original, 350 g)\n120 ml de llet (de vaca, de civada, de soja...)\n380 ml d'oli d'oliva extra verge (o de gira-sol)\n420 g de farina integral (o meitat integral i meitat blanca, o un terç d'integral, blanca i blat de moro...)\n10 g de Royal o un altre impulsor\ncanyella en pols (opcional)\npela de llimona ratllada (opcional)\n1. Bateu els ous afegint-hi el sucre a poc a poc, fins que quedin ben escumosos.\n2. Barregeu la llet i l'oli i afegiu-los als ous amb sucre a poc a poc.\n3. Barregeu la farina, tamisada, amb l'impulsor, la canyella i la llimona, i afegiu-la a la massa anterior, també a poc a poc. Al final, bateu la massa dos o tres minuts a una velocitat més ràpida.\n4. Tapeu la massa amb un drap i deixeu-la reposar a la nevera com a mínim una hora. Idealment, tota la nit.\n5. Poseu la massa en els motllos per a magdalenes.\n6. La manera d'enfornar-les deu dependre de cada forn. Jo les hi poso en fred amb el forn programat a 170 ºC durant 30-35 minuts, al mig del forn. S'han d'anar vigilant. També es pot preescalfar el forn a més temperatura (210 ºC, per exemple) i abaixar-lo fins a 170-180 ºC quan les posem a dintre. En aquest cas, segurament en 20-25 minuts ja estaran fetes.\nLes magdalenes admeten moltes variants, tant amb les aromes que s'hi poden afegir com amb els farciments (xocolata, fruita seca, panses...). També s'hi pot afegir cobertura de xocolata o altres recobriments un cop fetes.\nEtiquetes de comentaris: dolços, pastissos, receptes\nEnviat per Neus Nogué Serrano a 18:19


Des d'un inici estava previst omplir el dipòsit en tres fases.\nLa Generalitat aprova destinar 2,5 milions d’euros per ampliar l’abocador de Puigpalter\nLa subvenció permetrà segellar la segona fase del dipòsit i construir una planta de transferència des d'on una part dels residus es duran a la futura planta de la Garrotxa.\nEl Consell Executiu ha aprovat subvencionar íntegrament el cost de les obres d'ampliació del dipòsit controlat del Pla de de l’Estany, situat a Puigpalter, entre Banyoles i Porqueres, propietat del Consell Comarcal. També finançarà el segellament de la fase actual de l'abocador i la construcció d'una planta de transferència de residus. L'import de totes les actuacions ascendeix a 2,5 milions d'euros, que procediran també del Fons del cànon de residus municipals.\nDes d'un inici estava previst omplir el dipòsit en tres fases. La primera ja s'ha executat, s'hi han dipositat els residus i s'ha segellat l’àmbit. Actualment està en funcionament la segona, que té una capacitat romanent per admetre residus durant poc més d'un any. La tercera està pendent de preparar-se. Gràcies a la subvenció de l'ARC, es podrà segellar la segona fase quan el vas quedi del tot ple. Mentrestant, s'enllestirà la tercera, que garantirà poder seguir abocant residus en el moment que el vas actual quedi reblert.\nTambé es construirà una planta de transferència des d'on la fracció resta dels residus municipals es distribuirà fins a la futura planta de la Garrotxa. Allà rebran el tractament previ a la disposició que preveu la normativa. Les altres fraccions –com els envasos o el paper i el cartró– s'enviaran a d'altres plantes de gestió.


El mes de febrer és sinònim, a Mataró, de Saló Boda. L'esdeveniment anual pensat per a la preparació de casaments i esdeveniments especials bufa enguany unes importants 25 espelmes i prepara per als dies 16, 17 i 18 de febrer una edició per ressaltar encara més el seu caràcter referent dins el calendari firal local i dins l'àmbit de tots els sectors implicats en unes noces. Ho explicava Jordi Novo, president de la Unió de Botiguers de Mataró, impulsora de la iniciativa: "El Saló Boda és un dels esdeveniments per a celebracions més important de les comarques barcelonines, referència al Maresme i que ha fet un salt de qualitat".\nMés de 60 expositors\nAquest any comptarà amb més de 60 firmes de tot l'ampli ventall de serveis perquè qui s'hagi de casar aquest 2018 o tingui pensat de fer-ho pròximament, segur que hi acabarà recalant.\nLa regidora de promoció Núria Moreno, va voler felicitar la UBM per l'aniversari i per haver "fet més gran aquest Saló d'ençà del canvi d'ubicació". El Centre de Congressos del TecnoCampus està del tot consolidat com un espai adequat pels diferents serveis que s'ofereixen i té en l'Auditori l'espai perfecte per a la passarel·la, un dels moments més esperats de cada edició del Saló.\nCal destacar les desfilades, on hi participen empreses, amb models professionals i amb la presència de moda nupcial, moda per acompanyants, art floral, moda íntima, joieria, perruqueria i maquillatge.\nLes novetats d'una edició especial\nLa UBM ha aprofitat l’aniversari de l’esdeveniment per estrenar nova imatge i nova pàgina web saloboda.cat. Amb la intenció de modernitzar la imatge, s’han escollit els pètals de colors, que evoquen els moments més emotius dels casaments i al mateix temps condueixen cap al saló. A més, s’ha incorporat al logotip el número 25, simulant les espelmes d’un pastís per celebrar les noces de plata.\nTambé en clau d'aniversari, s'habilitarà una ambientació i decoració aèria especial i un recull fotogràfic d’edicions anteriors a l’escala circular d’accés.\nPel que fa a les passarel·les, comptarem amb el grup de DJ’s “Urban Deep Sound” que personalitzaran els espais amb la música més adient fusionant-la amb saxo, violí i percussió. La companyia d’espectacles La Gralla amb dos xanquers caracteritzats per a l’ocasió, amenitzaran l’esdeveniment i rebran els visitants a l’obertura de la fira.\nL’edició d’enguany compta amb el patrocini publicitari del CQM Centre Quirúrgic del Maresme – L’Hospital Privat de Mataró, el centre privat de referència en cirurgia al Maresme, ubicat al carrer Lepanto 13 de Mataró.


XIX edició. Materials topològics: aïllants que condueixen i altres rareses. Estudis de la Facultat de Ciències\nXIX edició. Materials topològics: aïllants que condueixen i altres rareses Estudis de la Facultat de Ciències\nXIX edició. Materials topològics: aïllants que condueixen i altres rareses\nCol·loquis de Física (Ciència d'Avui)\nDATA : Dimarts, 26 de febrer de 2019.\nLLOC : Sala de Juntes de la Facultat de Ciències, edifici Fase II, planta 1ª\nReyes Calvo Urbina, professor de l'Institut CIC nanoGUNE, Universitat de Sant Sebastià.\nL'aplicació de la mecáncia quàntica a la matèria condensada a mitjan segle XX va dotar als físics d'eines per a comprendre i predir les propietats electròniques dels materials. Açò va derivar ràpidament en importants desenvolupaments tecnològics, com la invenció del transistor i va permetre classificar els materials en funció de les seues propietats elèctriques, en metalls, semiconductors i aïllants. Malgrat el seu èxit, aquesta classificació arreplega tan sols algunes propietats dels electrons en els materials\nDurant els últims 50 anys s'ha desenvolupat una nova classificació dels materials sobre la base de propietats de les funcions matemàtiques que defineixen el comportament dels electrons en un material. Classifiquem així els materials en trivials (la majoria dels materials que coneixem) i no trivials. Aquests últims, també anomenats materials topològics, presenten propietats sorprenents. Per exemple, els aïllants es defineixen típicament com a materials que no condueixen l'electricitat. Però aquest resulta ser només el cas dels aïllants trivials. Els aïllants no trivials, o topològics, descoberts recentment, podrien ser conductors perfectes: condueixen només en la vora del material i sense pèrdues d'energia.\nAltres fases topològiques de la matèria han sigut predites i trobades experimentalment en les últimes dècades. En algunes d'aquestes fases, els electrons es comporten com a partícules exòtiques, que, per exemple, poden ser la seua pròpia antipartícula i que podrien utilitzar-se en un ordinador quàntic.\nEn aquesta xarrada començaré per introduir conceptes bàsics sobre l'aplicació de la mecànica quàntica i la topològica a la classificació dels materials i exposaré la rellevància dels materials anomenats topològics per a la seua aplicació en electrònica i en computació quàntica. Em centraré després en el cas dels aïllants topològics, les seues propietats i les tècniques experimentals utilitzades per al seu estudi.\nPdf de la ressenya


El projecte Alimentacció ja és en marxa a Sant Boi – DESOS Opció Solidària\nEls centres educatius Parellada i Ciutat Cooperativa de Sant Boi participen des del setembre del projecte Alimentacció, impulsat per DESOS -amb la col·laboració de VSF Justícia Alimentària Global i l’Ajuntament de la ciutat-.\nEl projecte, que es durà a terme al llarg del curs 2014-2015, gira entorn el dret a l’alimentació. Volem reflexionar sobre el nostre model alimentari actual, generador de pobresa i destrucció ambiental, i apropar a infants i mestres la importància de vetllar per una alimentació sana, justa, sostenible amb el planeta i de proximitat. A través de diferents tallers i activitats de sensibilització, el projecte vol generar reflexió, oferir eines i empoderar la comunitat escolar perquè siguin agents actius del canvi.\nUna quarantena de mestres i 600 alumnes d’entre 3 i 12 anys ja han conegut l’Aloja, una dona que viatja des del futur per demanar-nos que cuidem el planeta. Aquests dies estem treballant en la primera missió: pensar quines coses podem fer en el nostre dia a dia per aconseguir un futur menys contaminat i més sostenible.\nQuè més hem après?\nA l’escola Ciutat Cooperativa, els més grans hem tingut l’oportunitat de reflexionar sobre el perill de desaparició de les abelles, analitzar la publicitat dels productes ensucrats, conéixer diferents tipus de mel i descobrir alternatives al sucre. Els més petits hem descobert d’on provenen els aliments que ens arriben a taula, hem conegut els productes del mercat de la mà de La Masovera i fins i tot, hem experimentat amb la fruita de temporada a través de la cuina i la pintura. Aquestes activitats s’han realitzat en el marc de les Jornades Culturals celebrades el 29, 30 i 31 d’octubre.\nA l’escola Parellada estem a punt d’engegar els tallers a l’hort amb el suport i l’assessorament tècnic del Jordi. Al llarg del curs, infants i mestres aprendrem a col·laborar, a distingir les plantes cultivades de les silvestres, a prevenir les plagues i a conéixer l’alimentació més adequada per a la nostra salut. Volem introduir el compost a l’escola, aprendre de l’agricultura ecològica, així com donar resposta a l’abandonament de l’hort escolar durant els mesos d’estiu.


Sense categoria – Takatac\nMarques de Passeig\nMarques en casa\nMarques en el cotxe\nMarques de jocs i desenvolupament\nMinicuna colecho Jané Si, com ja sabeu, som molt fans del sistema "colecho", però de forma segura. Quins beneficis ens porta el "colecho"? Segons estudis pediàtrics,es sistema segur afavoreix el creixement tant emocional com físic als nostres bebés. Transmet seguretat a la nostra criatura, pensa que acaba d'arribar i necessita el contacte amb els pares, [...]\nCochecito evolutivo Ultracompacto e increíblemente robusto, YOYO2 ofrece un confort óptimo para nuestro día a día. Para disfrutarlo! Tamaño equipaje de cabina [...]\nHamaca Babybjorn Coneixes els avantatges d’una hamaca ergonòmica?@babybjorn. Com a mare, la nostra experiència és 100% recomanable, la comoditat en el seu transport i facilitat és genial. El seu disseny ergonòmic ofereix un suport òptim per a la seua esquena i la podem ajustar a mesura que va creixent. La podem utilitzar des del naixement fins a 2 anys. Gràcies al seu disseny, el bebé es balanceja de manera [...]\nPrimers viatges amb cotxe\nTriar la primera cadira de cotxe Si hi ha un producte imprescindible en la llista de naixement és, sens dubte, el sistema de retenció infantil per al cotxe, que necessitarem per a poder tornar de l’hospital si tenim pensat fer el viatge de tornada a casa en automòbil. Una criatura mai serà tan vulnerable com en els [...]\nHi ha diferents, gairebé tantes com famílies, opcions a l’hora de triar els temps i articles a utilitzar en el descans dels menuts de casa, sempre hem de tenir en compte que cada família i cada bebé és totalment diferent, no volem ací aconsellar sobre els temps en cada habitació ni els articles de puericultura [...]\nLa tenda especialitzada en articles per a la puericultura.\nDisseny web fet en Altea per CarrascaStudio


La premsa internacional analitza l'entrada de VOX al Parlament andalús\nLa majoria consideren els resultats un revés per a Pedro Sánchez i veuen el partit d'ultradreta decisiu perquè Díaz perdi el govern\n03/12/2018 - 12.42 Actualitzat 04/12/2018 - 16.48\nEl diari francès "Le Monde" destaca en portada l'entrada de Vox al Parlament andalús (Le Monde)\nLa premsa internacional que recull les eleccions a Andalusia ho fa titulant invariablement per l'entrada de VOX al Parlament andalús. Si alguna referència es fa a les eleccions que aquest diumenge va guanyar el PSOE és només sobre la representació que ha assolit l'extrema dreta.\nA França "Le Monde" i "Le Figaró" coincideixen: "L'extrema dreta entra amb força al parlament andalús".\n"Le Monde" treu la notícia a portada del diari en paper i titula "Espectacular pinça de l'extrema dreta a Andalusia". A l'interior, destaca que "és la primera vegada que un partit d'extrema dreta entra en un parlament regional després del restabliment de la democràcia a Espanya després de la mort del dictador Francisco Franco el 1975".\nLe parti d'extrême droite Vox, anti-immigration, antiféministe, et souverainiste, secoue l'échiquier politique espagnol | Par @sandrinemorel #abo https://t.co/IM2MebdOov pic.twitter.com/2aWqKm9mqS\n Le Monde (@lemondefr) 3 de desembre de 2018\nAfegeix que el partit d'estrema dreta VOX "antiimmigració, antifeminista i sobiranista (en el sentit de la defensa de la unitat d'Espanya)" representa una forta "sacsejada a l'escaquer polític espanyol"\n"Le Figaró" considera els resultats electorals, "una bufetada al president socialista Pedro Sánchez".\nEspagne : l'extrême droite entre au Parlement régional d'Andalousie #Inter https://t.co/L10Y0wrAfu\n Le Figaro (@Le_Figaro) 3 de desembre de 2018\nDestaca també que, sense esperar els resultats oficials, la líder del també ultradretà partit francès, Front Nacional, Marine Le Pen, va felicitar "viva i calorosament" amb un tuit els seus "amics de Vox".\nLa premsa britànica també es fa ressò de l'ascens de VOX als escons del Parlament andalús.\nEl "Finantial Times" titula: "El partit d'extrema dreta Vox guanya els primers escons regionals a les eleccions espanyoles" i destaca en el subtítol que ha estat gràcies a la seva postura d'oposició al separatisme català i la immigració il·legal.\n Financial Times (@FT) 2 de desembre de 2018\nConsidera que Vox irromp en "un ja fragmentat sistema polític espanyol". El diari qualifica de "canvi sísmic" en la política espanyola i considera poc probable una coalició entre les esquerres andaluses de Díaz i Rodríguez.\nEn el mateix sentit "The Guardian" atribueix l'aparició de VOX, "un partit petit però en creixement", a l'oposició frontal que ha fet al separatisme català i contra la immigració, tenint en compte que Andalusia és la comunitat que rep més immigrants a les seves costes.\n The Guardian (@guardian) 3 de desembre de 2018\nRecorda que Sánchez esperava uns bons resultats a Andalusia per reforçar el seu govern, però n'ha obtingut més pressió.\n"El focus ara serà el que passa a continuació a Andalusia, i les properes eleccions municipals, regionals i europees de maig."\n"El resultat del diumenge podria fer que Sánchez es pensés dues vegades convocar eleccions generals per coincidir amb els altres vots"\nEl digital BBC News, titula "El partit espanyol d'ultradreta VOX es posiciona a Andalusia". En el text es destaca que supera totes les expectatives que li reservaven les enquestes i considera que els ultradretans són clau per decidir cap on es pot decantar un govern de coalició.\nSpain far-right Vox party gains foothold in Andalusia election https://t.co/qHx1r6ULr8\n BBC News (World) (@BBCWorld) 3 de desembre de 2018\nL'article fa un retrat del nou partit ultradretà, l'últim d'aparèixer en el panorama europeu.\nEuroNews coincideix a destacar en el titular el resultat del PSOE a Andalusia, i deixa en segon pla i destaca el resultat de VOX.\nEl cos del text el dedica, però, a la situació i els reptes que se li giren a Pedro Sánchez: la pèrdua de la majoria de Susana Díaz, que no suma amb Adelante, la pinça de VOX en els partits de la dreta com PP i Cs que sí que obtindrien la majoria amb un pacte, i "l'onada de populisme d'Europa que fins ara s'havia estalviat Espanya".\nSpain's far-right Vox party could end up as kingmaker in the country's most populous region after winning 12 seats in an election in Andalusia.https://t.co/4KylIM1B1X\n euronews (@euronews) 3 de desembre de 2018\n"El partit VOX d'extrema dreta d'Espanya podria acabar sent decisiu a la regió més poblada del país després de guanyar 12 escons en una elecció a Andalusia", diuen a Twitter.\nEls rotatius a Itàlia també recullen la irrupció de VOX al Parlament andalús.\n"La Repubblica" parla de sorpresa de VOX a Espanya: "Sorpresa a Espanya, l'extrema dreta al Parlament regional d'Andalusia".\nEn el subtítol qualifica de "derrota per al PSOE i Pedro Sánchez" la primera prova electoral del govern espanyol.\nSorpresa in Spagna, l'estrema destra entra nel Parlamento regionale dell'Andalusia https://t.co/p5To5kSGpz di @repubblica\n Ezio Mauro (@eziomauro) 3 de desembre de 2018\nA "La Stampa" titula rotundament: "Espanya, l'extrema dreta trenca a Andalusia. Col·lapse dels socialistes".\nI explica que, mentre a Europa es pensava que Espanya era immune a l'ascens de la ultradreta, les eleccions andaluses ho han desmentit per primer cop. Diu que és "un cop esperat, però no amb aquestes proporcions" i menys en un bastió de l'esquerra com Andalusia on els socialistes han governat durant 36 anys. I veu difícil que Susana Díaz conservi el govern.\n"Un boom esperat, encara que no en aquestes proporcions, per un moviment que mai no ha tingut representants en assemblees locals o nacionals.\nPer a la presidenta sortint Susana Díaz, el reptador de Pedro Sánchez dins del partit, sembla impossible quedar-se al poder, també perquè Podem, que perd tres seients, demana el seu cap."\nI veu una porta oberta al fet que governi la dreta a Andalusia per primer cop.\nSpagna, l'estrema destra sfonda in Andalusia. Crollo dei socalisti https://t.co/qEi6sVFzlk pic.twitter.com/lMifv5S97V\n La Stampa (@LaStampa) 2 de desembre de 2018\nMitjans de comunicació Vox PSOE PP Podem Extrema dreta Eleccions Pedro Sánchez Susana Díaz Andalusia


Els colors de la terra: de febrer 2017\nPublicat per Joan Ramon a 13:36 1 comentari:\nCarrers de Poble Nou del Delta. Amposta. El Montsià.\nPoble Nou és un poble especial, és com si l'escuma de la mar i el paisatge lluminós s'hagues clavat al petit poblet, alguns racons tenen un encant especial. (3-5-16)\nPublicat per Joan Ramon a 14:49 Cap comentari:\nEtiquetes de comentaris: Amposta, carrers, Patrimoni, Patrimoni del Montsià\nCaminada del Grup de Caminants per la Marina Baixa: d'Orxeta a Relleu.\nAlgun tros seguíem per carretera, alguna part seguíem per senda i camí empedrat. Érem un grup boniquet d'unes 15 persones de la Marina Baixa, la Marina Alta, l'Alacantí, i com sempre jo de la Plana Alta.\nVa vindre el moment de creuar el riuet, aguns vàrem creuar i d'altres se'n van anar a rodar. En pujar un turonet el paisatge se'ns va fondre als ulls i l'aigua i la pedra s'obrien al nostre davant. Ens vàrem extasiar mirant-lo. Segons ens va contar Maria Àngels el pantà era obra del mateix arquitecte que havia fet el de Tibi i el d'Elx , però aquest era el darrer, i l'arquitecte havia volgut millorar la construcció amb el que havia aprés dels altres. El pantà estava molt ple de sediments per la quan cosa la seua capacitat esta molt reduïda .\nLi vàrem donar la volta per la vora per arribar a veure la presa, en arribar a un xicotet tossalet vàrem poder veure la presa que vessava l'aigua, i es precipitava al fons del barranc, a l'altra banda el llit profund del riu Amadorio donava calfreds per la seua fondària.\nAmb una mica de vertigen pel precipici vàrem tornar pel camí que havíem vingut i vàrem refer un tros de camí, fins que per la pista asfaltada vàrem arribar a Relleu.\nA l'enllaç del wikiloc podeu veure l'itinerari que vam fer\nEn la meua visita al Delta de l'Ebre el 5 de maig un dels elements que intente veure és la torre de Sant Joan, a la part sud del Delta de l'Ebre, torne a meravellar-me amb els camps plens d'aigua i els ocells espigolant l'aigua que sura per damunt al terra molla.\nCom sempre amb el vertigen de circular voltat d'aigua i els paisatges inoblidables dels lliris grocs al marge de les séquies.\nIntente apropar-me a la torre de Sant Joan però l'aigua i alguna tanca m'ho impedeix, la veig de lluny.\nPublicat per Joan Ramon a 14:55 Cap comentari:\nEtiquetes de comentaris: Amposta, Patrimoni, Patrimoni del Montsià, torres\nEn acabar de veure el nucli vell d'Alcanar, i com tenia una mica de temps vaig seguir les indicacions del regidor d'Alcanar per anar a descobrir el pont romà dels Estrets.\nVaig seguir la carretera antiga de Vinaròs i després un camí de terra que passava per alguns carxofars i que portava al riu Sénia, vaig caminar per una senda vora el riu fins trobar el pont al mig del Sénia, el que quedava del pont romà per on antigament creuaven el riu.\nEtiquetes de comentaris: Alcanar, Patrimoni, Patrimoni del Montsià, ponts, restes romanes\nPublicat per Joan Ramon a 7:25 Cap comentari:


El Google - Daniel Ruiz-Trillo - Versos.cat\nDaniel Ruiz-Trillo\t | 04.02.2022 12.00h\nEl Google és un lloc on es pot trobar tot, és a dir, les respostes a totes les preguntes o dubtes que tinguem: quan cobra un cap d'estat? I un rei emèrit fugit? Per què hi ha rapers a l'exili? I gent jutjada per tallar una carretera o per fer un referèndum? Per què puja el preu de la llum, el del gas i el de la benzina? Quan s'acabaran totes les obres de la Renfe? I dels aeroports? Des de quan són més importants els youtubers que els metges o els escriptors? Qui diu que els alumnes no han de rebre suspensos ni notes trimestrals? Qui es pot creure que el valencià o el mallorquí no són català? A qui li sembla bé la desigualtat salarial entre els homes i les dones? Qui subvenciona els mitjans del règim? Per què té més audiència la televisió escombraria que una pel·lícula o una obra de teatre?\nDes de quan els Parlaments no tenen autonomia? Per què uns jutges decideixen qui pot o no tenir un escó, per sobre de la voluntat del poble? Qui permet que es matin animals en públic en un espectacle dantesc i a sobre amb ajudes? Des de quan es fan denonaments en plena pandèmia? Per què ens volen fer creure que les nuclears són verdes? Com pot ser que es destini tant a la guerra i tan poc a la ciència o a la sanitat?\nMots clau:\tel google


Preguntes i respostes - Opus Dei\nEls cooperadors són homes o dones que, sense formar part de la Prelatura de l'Opus Dei, ajuden de diverses maneres als seus apostolats. Per ser cooperador no es requereix una vocació específica. En general, són parents, amics, companys de treball, etc., dels fidels de la Prelatura, o bé persones que reben algun benefici espiritual de l'apostolat de l'Opus Dei, o que s'adonen de la gran tasca de promoció humana i social que es realitza a través de les diverses tasques apostòliques de l'Obra. Poden ser també cooperadors cristians no catòlics, persones d'altres religions, o els que no en professin cap.\nLa comesa dels cooperadors és col·laborar -espiritual o materialment- amb les iniciatives apostòliques de l'Opus Dei. L'ajuda espiritual es pot concretar en l'oració, diària si és possible, per l'Opus Dei i els seus apostolats. L'aportació material consisteix en col·laborar amb el seu treball en alguna tasca apostòlica de la Prelatura o en l'ajuda econòmica. A més, els qui ho desitgen, participen en els mitjans de formació cristiana que proporciona la Prelatura.\nEls fidels de l'Opus Dei resen cada dia per tots els que d'una manera o altra ajuden o han ajudat la Prelatura. En determinades ocasions, a més, els sacerdots de la Prelatura ofereixen la Missa per les ànimes dels cooperadors difunts. D'altra banda, la Santa Seu ha concedit unes indulgències que els cooperadors catòlics lucren, en unes determinades dates de l'any, si, a més de complir les condicions establertes per l'Església, renoven, per devoció, les seves obligacions com cooperadors.\nCom es nomena algú cooperador de l'Opus Dei?\nEl Vicari Regional de l'Opus Dei nomena cooperador a una persona que ho desitja, a proposta d'un fidel de la Prelatura. Un cop aprovada la proposta, es notifica a l'interessat; aquest és cooperador -o cooperadora- des del dia en què se li comunica el nomenament. Precisament aquest dia, un cooperador catòlic pot guanyar indulgència plenària, amb les condicions habituals.


Bou i Valls feliciten la Guàrdia Civil per les detencions... Bou i Valls feliciten la Guàrdia Civil per les detencions d’independentistes – Tot Barcelona | Notícies i Informació d'actualitat a Barcelona\nRedacció 23/09/2019 6:45 pm\nManuel Valls (BCN pel Canvi) i Josep Bou (PP) han trobat un punt de consens en la lloança a la Guàrdia Civil el dia en què el cos policial ha detingut nou activistes independentistes acusats de terrorisme, rebel·lió i tinença d’explosius. De moment, però, hi ha molt poca concreció pública dels motius de les detencions. Tanmateix, el líder de Barcelona pel Canvi, Manuel Valls, que cal “felicitar” la Benemèrita perquè “en una democràcia no hi ha espai per a la violència” i no hi pot haver “cap complicitat amb els violents”.\nA més, ha carregat contra les declaracions del president de la Generalitat, Quim Torra. Fa referència a les paraules que el president ha compartit a Twitter hores abans. Torra ha dit que les detencions d’aquest matí mostren com “la repressió continua sent l’única resposta de l’estat espanyol”. I ha afegit: “Estan intentant tornar a construir un relat de violència abans de les sentències. No ho aconseguiran. El moviment independentista és i serà sempre pacífic”. Per Valls, aquestes declaracions mostren que les paraules del president català “són cada vegada més irresponsables i perilloses”.\nTenemos que felicitar a la Guardia civil ..En una democracia no hay espacio para la https://t.co/pSfjnpwaRC puede haber ninguna complicidad con los violentos. Las declaraciones del presidente de la Generalitat son una vez más irresponsables y peligrosas. https://t.co/ICt7JVgf4Q\n— Manuel Valls (@manuelvalls) September 23, 2019\nEl regidor del PP a l’Ajuntament Josep Bou, per la seva part, ha felicitat la Guàrdia Civil per les nou detencions. El popular ha avisat que els arrestats preparaven “accions terroristes”, coincidint amb el relat de la policia espanyola però saltant-se la presumpció d’innocència. “Farem tot per la defensa de la democràcia”, ha sentenciat Bou.\nUna postura, la de Valls i Bou, totalment allunyada del que ha expressat l’únic membre del govern de la ciutat que s’ha manifestat al voltant del tema. Ha estat el regidor responsable de l’àrea de Drets de Ciutadania, Participació i Justícia Global, Marc Serra. En la seva piulada, el representant de Barcelona en Comú ha remarcat que és “un operatiu […] amb acusacions gravíssimes que és probable que s’acabin desfent en fase de prova com un tarró de sucre”.\nJosep Bou Manuel Valls


Otos - Viquipèdia, l'enciclopèdia lliure\n4Política i govern\n4.1Composició de la Corporació Municipal\n5Monuments i llocs d'interés\n38° 51′ 15″ N, 0° 26′ 42″ O / 38.854166666667°N,0.445°O / 38.854166666667; -0.445Coord.: 38° 51′ 15″ N, 0° 26′ 42″ O / 38.854166666667°N,0.445°O / 38.854166666667; -0.445\ndel 4 al 8 d'agost\nMario Mira Alfonso\nOtos és un municipi del País Valencià situat a la comarca de la Vall d'Albaida.\nEl terme municipal d'Otos se situa l'ombria del Benicadell i s'estén dibuixant una forma estreta i allargada de manera perpendicular a la muntanya, en direcció nord-sud. Limita amb les jurisdiccions de Muro d'Alcoi i Gaianes (comarca del Comtat) pel sud; Beniatjar i la Pobla del Duc a l'est; Sant Pere d'Albaida i Benissuera pel vessant nord i Montaverner i Bèlgida queden a l'oest.\nLa seua màxima altitud (1.022 msnm) se situa en l'Alt del Morral o «Collao», punt on fiten quatre termes municipals. La cota més baixa es troba a 140 metres sobre el nivell del mar en una ubicació bastant llunyana del nucli de població, al bell mig de la vall Blanca, on el riu Albaida acarona el poble de Benissuera i rep les aigües tributàries del riu Micena (hui en dia territori inundable per l'embassament de Bellús).\nL'extensió del terme és d'11,23 km², és a dir, 1.124 hectàrees i 59 àrees. La seua forma estreta (no supera en cap lloc el quilòmetre) i allargassada (poc més de 10 km) és semblant a la dels veïns municipis de Bèlgida i de Beniatjar, els tres pertanyents a l'antiga jurisdicció del castell de Carbonera durant l'edat mitjana. Responen a una fisonomia bastant semblant, malgrat les diferències paleses tant en la seua forma com en el desenvolupament econòmic i poblacional.\nActualment tots estan integrats dins la comarca de la Vall d'Albaida, regida parcialment per la Mancomunitat de Municipis homònima que té la seu a Ontinyent, ciutat a la qual pertanyen judicialment des que en l'any 1960 fora abolit el partit judicial d'Albaida. Otos dista 92,1 km de la ciutat de València i 20 km d'Ontinyent.\nInusualment, trobem que el terme otosí està format per dues porcions de terreny separades entre si. Una vegada travessada la carretera CV-60, se situa l'antic límit septentrional del terme d'Otos, però transcorreguts al voltant de 50 m en direcció nord, una vegada passada la casa Alta, on es trobava l'antic molí del Poll que es veia impulsat per la força fluvial del riu Micena. De nou trobem que el domini otosí s'obri entre els territoris belgidans i poblans, els quals tenen el riu com a fita durant eixe curt tram, tant físicament com administrativa. Eixe territori, actualment d'Otos, ocupa les jurisdiccions dels antics poblats moriscs de Torralba i de Micena. El fet que constituïsca un illot separat de l'allargassat cos principal del terme ha ocasionat que moltes vegades, a l'hora de confeccionar mapes o de modificar les fonts cartogràfiques ja existents per a interpretar-les, s'haja adjuntat incorrectament eixe territori al terme de la Pobla, al de Bèlgida, a Benissuera o, fins i tot, al del Genovés.\nEn el Llibre del Repartiment trobem la primera referència escrita d'Otos. La baronia d'Otos fou jurisdicció territorial adquirida per Cristòfor del Milà i d'Aragó, segon comte d'Albaida en el 1533. El 1574, es desmembrà de la parròquia de Bèlgida, a la qual pertanyia, i se li afegiren les de Carrícola, Torralba i Micena. L'arquebisbe de València sant Joan de Ribera va erigir el 1574 la parròquia d'Otos dedicada a santa Bàrbara, en l'espai de l'antiga mesquita (el temple actual és de 1748). El 1585, en el padró fet per sant Joan de Ribera, s'assenyalava que hi havia a Otos 50 cases de moriscos i 24 de cristians vells (uns 333 habitants). El 1609, amb l'expulsió morisca, el poble quedà deshabitat i fou repoblat per escriptura atorgada el 17 d'octubre de 1611. El senyoriu d'Otos el tingué el marqués de Sant Josep. L'edifici més singular del poble és el palau, començat a construir pel marqués.\nDurant la invasió francesa, va tenir un paper destacat el franciscà otosí Francesc Quilis, que va participar en la Batalla del Raboser (27 d'abril de 1812) a Atzeneta, on va ser fet presoner pels francesos i posteriorment afusellat.\nEl 1815, comença la celebració de les festes patronals en honor de la Puríssima Concepció, als sants de la Pedra i al Crist de la fe (que va fer el seu primer miracle durant la Guerra del Francés el 1812).\nDurant les guerres carlines hi van haver uns aldarulls produïts per Leopoldo i Valeriano Martí d'Alfarrasí, però l'alcalde Francisco Vicente Oliveres Cortell els va expulsar amb l'ajuda dels veïns, que els van fer front amb les armes.\nAl segle xx, comença una època d'esplendor econòmica, fruit de la comercialització del raïm i del repartiment de la propietat de la terra, i s'origina una burgesia agrària local. La crisi de la fil·loxera de l'any 1910 va marcar l'inici de l'emigració cap a l'Argentina, Barcelona i altres territoris europeus. Els anys següents a la Guerra Civil estigueren marcats per la penúria econòmica, migracions que es van veure frenades amb la introducció artesanal de la sarga (folrar garrafes de vidre amb vímet) i amb la proliferació d'indústries tèxtils als municipis veïns de la comarca, especialment Albaida.\n562 556 555 534 524 526 520 504 526 490 434\nEl Ple de l'Ajuntament està format per 7 regidors. En les eleccions municipals de 26 de maig de 2019 foren elegits 7 regidors de Compromís per Otos (Compromís).\nEleccions municipals de 26 de maig de 2019 - Otos\nCompromís per Otos Mario Mira Alfonso 261 90,94% 7 ( )\nAltres candidatures[a] 12 4,18% 0\nVots en blanc 14 4,88%\nTotal vots vàlids i regidors 287 100 % 7\nVots nuls 22 7,12%\nParticipació (vots vàlids més nuls) 309 83,97%**\nAbstenció 59* 16,03%**\nTotal cens electoral 368* 100 %**\nAlcalde: Mario Mira Alfonso (Compromís) (15/06/2019)\nFonts: JEC, JEZ Alcoi, M. Interior, Periòdic Ara.\nDes de 2015 l'alcalde d'Otos és Mario Mira Alfonso de Compromís per Otos (Compromís).\n1979–1983 Maria Cabanes Castelló\nBenjamín Fayos Nadal AIO\n1983–1987 Joan Mateu Ferrero PSPV-PSOE 28/05/1983 --\n1987–1991 Vicent Tomàs Sellés PSPV-PSOE 30/06/1987 --\n1991–1995 Vicent Tomàs Sellés PSPV-PSOE 15/06/1991 --\n1995–1999 Vicent Tomàs Sellés PSPV-PSOE 17/06/1995 --\n1999–2003 Vicent Tomàs Sellés PSPV-PSOE 03/07/1999 --\n2003–2007 Emili Josep Mira Quilis EU-L'Entesa 14/06/2003 --\n2007–2011 Emili Josep Mira Quilis EUPV 16/06/2007 --\n2011–2015 Emili Josep Mira Quilis IdPV-Compromís 11/06/2011 --\n2015–2019 Mario Mira Alfonso Compromís 13/06/2015 --\nDes de 2019 Mario Mira Alfonso Compromís 15/06/2019 --\nMonuments i llocs d'interés[modifica]\nPalau del marqués de Sant Josep (segle xviii). El palau va ser totalment restaurat l'any 2000; després de moltes negociacions, l'Ajuntament va poder comprar el palau a l'ONCE, que era l'última propietària de l'edifici. El seu valor arquitectònic i patrimonial és incalculable.\nEsglésia parroquial de la Immaculada Concepció (1724-1748). Estil neoclàssic jesuític. Destaquen els frescos dels quatre evangelistes, l'oli de la Santíssima Trinitat (atribuït a Vicent López), la pica goticorenaixentista de pedra calcària, etc.\nErmita de la Mare de Déu dels Dolors (segle XVIII). Del segle xviii, amb les reformes posteriors com les pintures sobre les escenes del calvari amb un estil romàntic, la lluminositat de les quals és molt inusual. També cal destacar-ne el retaule major.\nCastell de Carbonera. Antiga fortalesa àrab, parcialment derruïda, però que encara conserva part de les muralles, així com la distribució del seu interior. Situat en el paratge conegut com La Lloma.\nRuta dels rellotges de sol. Més de 30 obres converteixen Otos en el municipi europeu amb major densitat de rellotges de sol. Obres d'Andreu Alfaro, Antoni Miró, Manuel Boix, Arcadi Blasco o Joan Olivares conformen la ruta turístico-cultural.\nErmita de la Mare de Déu dels Dolors\nTauler informatiu de la ruta dels rellotges de sol\nCastell de Carbonera\nFestes patronals. Celebra les seues festes patronals (des de 1816) del 3 al 8 d'agost en honor del Crist de la fe, la Puríssima Concepció i els Sants Abdó i Senén. Aquestes festes consisteixen en una sèrie d'activitats lúdiques per a totes les edats: setmana esportiva, parc d'atraccions, cavalcada, jocs infantils, sopars populars, concursos, competicions, revetles, concerts... Així com processons, misses, etc.\nSant Antoni Abat. Se celebren el cap de setmana més pròxim al 17 de gener. En aquest cas, la celebració se centra en el carrer del poble que duu aquest mateix nom, Sant Antoni, en la qual s'organitzen diversos actes com són la despertà i la benedicció dels animals dissabte al migdia. Per la vesprada té lloc la missa, seguida de la processó i el repartiment del pa beneit. A continuació una cercavila condueix a l'encesa de la tradicional foguera. A la nit es comparteix un sopar i una actuació musical amb ball. Diumenge al matí hi ha xocolatada amb bunyols.\nFesta de les Cassoletes. Situada el dijous anterior al dimecres de cendra. És tradicional en aquest dia anar-se'n a menjar arròs al forn pel camp, en grups de gent (sobretot mares i xiquets), i a la vesprada. Els xiquets es disfressen i per tot el poble s'organitza una batalla de farina, que consisteix a anar amb una bossa plena de farina i llançar grapats de farina als adversaris, es denomina tradicionalment «l'enfarinà».\nFesta de Sant Josep. El cap de setmana següent al 19 de març. Aquesta festa se centra en el carrer que duu el seu nom, Sant Josep, la qual s'engalana, i s'hi celebren diverses activitats lúdiques, en les quals participa gairebé tot el poble. Un dels actes principals és un tradicional teatre interpretat per la companyia local "La Taleca", que ens mostra diverses obres teatrals i sainets.\nA la nit, se celebra un sopar de germanor acompanyat de revetla, i l'endemà al matí una paella gegant, moltes vegades acompanyat per una petita revetla i, per descomptat, de postres i productes típics del lloc.\nFesta de la Puríssima. 7 i 8 de desembre. L'antiga «festa dels Quintos» ha evolucionat, amb la desaparició del servei militar, per convertir-se en una celebració amb actes religiosos en honor de la patrona local i amb altres lúdics com el sopar de quintades i un concurs de paelles seguit d'un ball.\n↑ També participà a les eleccions de 2019: el Partit Popular (PP) (12 vots, 4,18%), que no obtingué cap regidor a l'Ajuntament.\n↑ Junta Electoral Central «Resolución de 2 de julio de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Albacete, Alicante, Almería, Araba-Álava». Butlletí Oficial de l'Estat, 160, 05-07-2019, pàg. 72.474 [Consulta: 29 abril 2020].\n↑ Junta Electoral de la Zona d'Alcoi «Proclamación de candidaturas para las elecciones locales de 26 de mayo de 2019» (pdf) (en castellà). Butlletí Oficial de la Província d'Alacant. Diputació Provincial d'Alacant [Alcoi], 82, 30-04-2019, pàg. 18. de la inserció 4554/2019 [Consulta: 11 juliol 2019].\n↑ Ara. «Eleccions municipals 2019. Resultats a Otos», 26-05-2019. [Consulta: 25 juliol 2019].\n↑ Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Otos. Històric de Govern Local». Portal d'informació ARGOS. [Consulta: 10 juny 2020].\nA Viquidites hi ha citacions, dites populars i frases fetes relatives a Otos\nA Wikimedia Commons hi ha contingut multimèdia relatiu a: Otos\nMunicipis de la Vall d'Albaida\nObtingut de «https://ca.wikipedia.org/w/index.php?title=Otos&oldid=30137715»\nLa pàgina va ser modificada per darrera vegada el 3 maig 2022 a les 01:19.


POLÍTICA - 08/05/2020 14:12 / Redacció\nVÍDEO: La Letizia Ortiz més malvada ho peta al Polònia\nEl Polònia de TV3, dirigit per Toni Soler, continua fent riure als catalans gràcies al seu humor i a la seva sàtira política. En un dels gags d'ahir dijous, la Letizia, interpretada per Agnès Busquets, va enviar una carta al seu sogre, donant-li el seu suport, a la seva manera, arran de les crítiques que està rebent.\nFOTO: Letizia a TV3\nLa Reina, en una carta escrita a mà a l'estil tradicional explica que ella i el Rei Felipe VI no donen credibiltiat a les acusacions fetes per la premsa espanyola i internacional després de la investigació de la justícia i fiscalia suïsses, que apuntarien que que portava un maletí amb grans quantitats de diners en efectiu.\nAl final del gag, Letizia crida al seu majordom, interpretat per Roger de Gràcia, perquè tanqui el sobre utilitzant molta saliva i també estossegui a l'interior. Tot plegat amb l'objectiu que quan Juan Carlos obri el sobre s'infecti amb el virus del Covid-19


STOP Coronavirus STOP Desigualtats socials - co.bas Catalunya\nIniciNoticies i ComunicatsComunicatsSTOP Coronavirus STOP Desigualtats socials\n22 de març de 2020 Comunicats\nLes organitzacions i col·lectius Confederació Intersindical, COBAS, CGT, Ecologistas en Acción, Coordinación Baladre, davant la greu situació que estem travessant i les conseqüències que això pot tenir per a la classe treballadora i per a la ciutadania en general, volem traslladar un seguit de mesures que entenem han de ser posades en marxa pel Govern de manera urgent i ineludible per mitigar el patiment de les persones:\nParalització immediata de tots els treballs que no siguin imprescindibles per a la salut i la vida de les persones, garantint el 100% del salari.\nProhibició de l’acomiadament de les persones treballadores amb motiu del Coronavirus.\nEn cas de produir-se suspensions temporals d’ocupació, ha de garantir-se que les persones perceben les retribucions íntegres, i que no es comptabilitzi aquest temps a l’efecte del còmput de la prestació per desocupació i que a més no sigui requisit per a la percepció un mínim de temps cotitzat a la Seguretat Social.\nEn els casos en què s’hagi acordat el teletreball entre les empreses i les seves plantilles, s’ha de respectar la normativa de salut laboral i en cap cas s’exigiran ràtios de productivitat que impedeixin la conciliació de la vida laboral i familiar.\nS’ha d’establir una moratòria per al pagament de les hipoteques i dels lloguers que no es puguin pagar, paralitzant qualsevol desnonament que estigués acordat, així com el manteniment dels serveis d’electricitat, gas, aigua, calefacció i telecomunicacions, per a les famílies treballadores que ho necessitin.\nEs garantirà que les persones sense llar, les refugiades i les migrants tinguin cobertes les necessitats bàsiques vitals.\nTancament dels CIES i alliberament de totes les persones retingudes.\nDonada la situació de col·lapse en què es troben telèfons d’emergència com el 016 (Violència masclista contra les dones) a l’estar les dones confinades amb els seus maltractadors, o el 112 per emergències sanitàries, instem al govern que adopti les mesures necessàries perquè es prioritzi l’atenció a aquestes línies en detriment de l’atenció a altres línies comercials.\nS’ha d’establir un subsidi per un import equivalent a una pensió no contributiva per a les persones donades d’alta en el règim Especial de la Seguretat Social de les Empleades de la Llar que com conseqüència d’aquesta situació perdin l’ocupació.\nMateixes condicions amb relació a la desocupació per a les persones contractades per ETT a les que se suspengui el contracte que a les que, amb caràcter general, s’apliquen a les persones afectades per un ERTO.\nEs protegirà especialment el personal dels centres de serveis socials, residències de gent gran i discapacitada.\nRenda Bàsica urgent per a qui es quedi sense ingressos, com a primer pas per a la implantació total.\nS’han de respectar els drets humans i garantir la salut de les persones privades de llibertat en centres penitenciaris i centres de menors no acompanyats.\nEls mitjans sanitaris privats, especialment els que es van establir amb mitjans públics, han de passar a titularitat de les diferents administracions de manera permanent.\nEs garantiran els mitjans i les plantilles necessàries, assegurant la protecció perquè el personal sanitari, de neteja i manteniment hospitalari que està treballant de manera encomiable per a la solució del problema pugui treballar amb eficàcia i seguretat.\nTambé ha de dotar-se d’elements de protecció adequats a aquelles persones que hagin de realitzar treballs essencials per a la comunitat i que permetin assegurar la seva salut.\nMentre duri aquesta situació d’emergència s’eximirà als treballadors i treballadores autònoms de pagar la quota de la Seguretat Social.\nEl Govern ha de vetllar pel control del preu de les coses, especialment dels productes bàsics.\nEntenem que aquest és un moment greu i excepcional i com a tal cal donar solucions també excepcionals, ja que una altra cosa seria permetre l’empobriment de la classe treballadora, la mateixa a la que fins ara se li han demanat i se li estan demanant tots els sacrificis.\nNo més agressions a la Classe Treballadora\nSTOP Coronavirus STOP Desigualtats socials 3 downloads 2.50 MB


Els rovellons són uns dels bolets més preuats a casa nostra.\nSense cap dubte, el rovelló és el bolet més buscat pels boletaires a Catalunya\nper Redacció 15 d’octubre de 2019 09:00\nÉs temps de bolets a Catalunya, i a l'hora de sortir-los a caçar, n'hi ha un que, sense cap dubte, és la gran estrella a aconseguir per molts boletaires. Parlem del rovelló, un bolet bastant comú i fàcil de trobar i distingir, que fa les delícies a la cuina catalana.\nPerò no tots els rovellons són iguals. I és que n'hi ha de 5 tipus diferents! Ho sabies? Coneguem primer aquest bolet.\nEl rovelló pertany a la família de les russulàcies, igual que les llores (rússules). En llatí s'anomena Lactarius pel làtex que desprèn. Quan el tallem, el làtex que desprèn és de color taronja, vermell o violaci, i això el distingeix perfectament d'altres espècies molt semblants que el fan de color blanc.\nUn bolet que rep diferents noms depenent de la zona. Els noms més habituals en català són rovelló, pinetell, pinenca, pinenc i esclata-sang.\nEl barret del rovelló és del color de la seva sang, taronja o vermellós, igual que les làmines. De jove, aquest barret és còncau i a mesura que va creixent es torna pla o en forma d'embut.\nEls rovellons a la brasa són un clàssic de la cuina catalana.\nA l'hora de buscar-lo, cal intentar trobar-lo prop de les coníferes, com el pi o l'avet. I a l'hora de comprar-lo, hem de tenir en compte diferents aspectes. El més preuat gastronòmicament és el rovelló vinader. El rovelló d'avet i el rovelló de pi negre són molt inferiors a la cuina, però són els primers que surten, i els primers que es poden comprar.\nI ja a taula, el rovelló es pot cuinar de múltiples maneres, tot i que les més habituals són a la brasa, amb picada d'all i julivert, o bé amb fricandó de carn.\nJa sabeu, els rovellons fan les delícies de grans i petits. No deixeu de gaudir-los!


Fattoria Anna Tiglio Magliano In Toscana Itàlia - Ofertes d'hotels amb els MILLORS DESCOMPTES EN LÍNIA\nFattoria Anna Tiglio\nMagliano In Toscana, Magliano In Toscana, Itàlia - Veure al mapa\nMés informació sobre Fattoria Anna Tiglio\nSi el que està buscant és per un hotel ben situat a Campagnatico, no busqui més enllà de Fattoria Anna Tiglio. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nFattoria Anna Tiglio també ofereix moltes instal.lacions per enriquir la seva estada a Campagnatico. Habitació familiar són només algunes de les comoditats que fan que Fattoria Anna Tiglio sigui diferent dels altres hotels de la ciutat.\nGaudiu de les comoditats d'alta gama com ara aparell de televisió, plat de dutxa, rentadora per tal de relaxar-vos després d'un cansat dia. Les instal.lacions d'oci de l'hotel, que inclouen piscina exterior, jardí estan dissenyades per escapar i relaxar-se. Sigui quin sigui el motiu del seu viatge, Fattoria Anna Tiglio és una selecció idònia per a la vostra estada a Campagnatico.\nCal abonar l’import total de la reserva abans de l’arribada. Belvilla t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Les despeses de l'electricitat no estan incloses en el preu i caldrà abonar-les el dia sortida en funció del consum del client.


Josep Cortada guanya el Circuit Sota Par Burgos\nJosep Cortada guanya el Circuit Sota Par Burgos\nLa Gran Final del Circuit Sota Par Burgos 2019 de Pitch & Putt ja te guanyador. Finalment, Josep Cortada es va proclamar flamant vencedor en una emocionant Final que es va disputar a 36 forats en el camp del Pitch & Putt El Vendrell\nArribat el diumenge, al recorregut del Pitch & Putt El Vendrell, tot era a punt per acollir la competició que va aplegar als primers classificats dels circuit Sota Par Burgos per a disputar 36 forats sota la modalitat medal play amb handicap.\nLa Final es presentava llarga amb 36 forats per endavant però els participants no es van arronsar i van sortir disposats a treure’n un bon resultat. Les coses estaven molt igualades i la tensió es palpava en l’ambient. La rivalitat esportiva va ser màxima i en l’aire estaven els primers llocs després de jugar-se els primers 18 forats. En Josep Cortada, molt concentrat durant tot el partit, encapçalava la classificació amb 59 cops, després de la primera volta. En Javier Méndez i en Nico Cortés empataven en el segon lloc a 2 cops de diferència mentre que Víctor Medina era quart amb 63 cops. En el cinquè lloc empataven Jaume Grau i Fran Cantó amb 64 cops.\nDesprés d’un breu descans per reposar forces els participants es van tornar a dirigir cap als tees de sortida per iniciar la segona volta. Una segona volta on els nervis van estar a flor de pell en cada forat, en cada cop.\nUn cop disputats tots els forats, tothom estava pendent dels resultats i especialment del darrer partit on jugaven els líders.\nJa en la casa-club en Josep Cortada veia confirmat el seu triomf final després de signar una segona targeta amb 62 cops. D’aquesta manera en Josep Cortada gaudirà d’una fantàstica estada a Burgos de 6 dies/ 5 nits i un green fee gratuït de P&P.\nJavier Méndez va fer un excel·lent recorregut i va lliurar una targeta amb 60 cops que li va valer per endur-se un fantàstic cap de setmana a Pals. Eloy Porto va tancar el Circuit amb 59 cops, igualant la millor volta de la Final i aconseguint una important remuntada que el va dur al tercer lloc final. L’Eloy jugarà gratuïtament les proves del 2n Circuit 2019.\nEn Jaume Grau va ser quart i a més es va endur un fantàstic vol en globus per gentilesa de www.caminsdevent.com mentre que Fran Cantó acabava en el cinquè lloc.\nAdrià Gracia i Daniel Bote s’enduen el triomf per parelles\nLa competició de parelles va ser per la formada per Adrià Gràcia i Daniel Bote que van fer dues voltes fantàstiques i es van endur una estada de cap de setmana cadascun a Pals.\nJoan Panella i Frederico Nuñez es van fer amb el segon lloc de la classificació final que el atorgava un passi VIP per a les proves del 2n Circuit Sota Par 2019.\nJavier Díaz i Sergio Moliner van aconseguir el tercer lloc i es van endur un polo gravat amb el seu nom. La victòria final va ser pels primers degut a que la competició era Medal Play Handicap i tenien el handicap més baix.\nEl premi d’aproximació va ser per Adrià Gracia.\nSobre les 16 hores es va celebrar el lliurament dels premis del Circuit Sota Par Burgos i les respectives plaques als vencedors.\nDes de Sota Par volem agrair a tots els jugadors i patrocinadors el seu suport durant tot aquest circuit amb menció especial per l’empresa caminsdevent.com que ens ha facilitat vols en globus durant totes les proves.\nTriomf de Felix Carriqui en la Final del Sota Par Vinaròs\nToni Yuste s'imposa amb autoritat a ROC-3\nResuelve Captcha* 19 + = 21


El Port i el complex petroquímic tindran una ‘cúpula’ antidrons comandada pels Mossos | Notícies / Noticias Tarragona diari digital Tarragona21\nEl Port i el complex petroquímic tindran una ‘cúpula’ antidrons comandada pels Mossos\nL’empresa alemanya Droneless serà l’encarregada de dur a terme aquest projecte, anomenat ‘Kuppel’, que té un cost de 400.000 euros.\nEls Mossos d’Esquadra disposaran a partir de setembre de tres zones protegides davant de l’ús irregular de drons. Seran tres ‘cúpules’ vigilades amb antenes i càmeres per preservar l’espai aeri a la ciutat de Barcelona, al delta del Llobregat, amb l’aeroport i els molls d’inflamables del Port de Barcelona, i al Camp de Tarragona amb l’aeroport de Reus, el Port de Tarragona i la zona petroquímica. Amb un pressupost inicial de 400.000 euros, la policia catalana pretén evitar incidents perillosos amb avions o helicòpters, delictes com el narcotràfic i possibles atacs terroristes. Entre el 2019 i el primer semestre del 2020 els Mossos han registrar uns 900 incidents amb drons.\nEl Departament d’Interior, a través de la xarxa de Radiocomunicacions d’Emergències i Seguretat de Catalunya, posa en marxa una xarxa de detecció de drons que ha de permetre als Mossos d’Esquadra reforçar la seguretat ciutadana a partir del control de la superfície aèria de Barcelona i de les infraestructures aeroportuàries i complexos petroquímics més importants de Catalunya. Es tracta de detectar, controlar i monitoritzar drons no autoritzats que estiguin sobrevolant aquestes zones per tal de garantir la seguretat davant de possibles activitats vinculades a atacs terroristes, interferències que posin en risc la seguretat aèria, intrusions, espionatges, tràfic de drogues o fins i tot la introducció d’objectes prohibits a les presons.\nDurant aquest mes de juliol s’instal·len els equips de detecció en punts alts de Barcelona per tal que entrin en funcionament durant la primera quinzena d’agost. Es preveu que a partir de la primera quinzena de setembre s’acabaran de col·locar els equips al Prat de Llobregat i al Camp de Tarragona. Amb aquests treballs es preveuen instal·lar un vintena d’equips i el seu ‘software’ que estaran sota el comandament de la sala Central de Comandament dels Mossos d’Esquadra i plenament operatius en els tres àmbits territorials que s’han determinat en el projecte.\nCost de 400.000 euros\nL’empresa alemanya Droneless serà l’encarregada de dur a terme aquest projecte, anomenat ‘Kuppel’, que té un cost de 400.000 euros. Les funcions d’aquesta infraestructura en els entorns on es desplegarà són la detecció de l’aparell no tripulat a la superfície aèria, la geolocalització dels aparells no tripulats i del comandament, el seguiment i enregistrament de les trajectòries del vol, a Barcelona, visualització en ple vol de l’aparell, i la inhibició, només en aquelles situacions de risc associat a esdeveniments puntuals. La inhibició pot consistir en prendre el control del dron i fer-lo aterrar en una zona segura o bé impedir que penetri en un determinat perímetre.\nIncidents relacionats amb drons\nEl conseller d’Interior, Miquel Buch, acompanyat del director general de la Policia, Pere Ferrer, i del comissari en cap dels Mossos d’Esquadra, Eduard Sallent, ha presentat aquest dilluns en roda de premsa la nova xarxa dels Mossos d’Esquadra per a la detecció i control de drons a Barcelona i les principals infraestructures aeroportuàries i petroquímiques de Catalunya. El conseller ha iniciat la seva intervenció posant de relleu que “després de 25 anys, el cos de Mossos d’Esquadra ha de mirar més enllà i està treballant en els projectes de futur». «En el mes de febrer els explicàvem el que seria la policia marítima i avui els expliquem el que serà el projecte de l’aire: tindrem Mossos d’Esquadra en terra, mar i aire”, ha dit.\nBuch ha explicat que “el projecte Kuppel és una mirada al futur que ha comportat molts mesos de feina i que està centrat en l’ús dels drons”. El titular d’Interior ha explicat que “entre l’any 2019 i el segon trimestre de 2020 hem tingut uns 900 incidents amb l’ús dels drons”. En aquest sentit, el conseller ha assenyalat que “l’ús dels drons pot ser a nivell domèstic però també pot tenir un risc associat al terrorisme, a l’espionatge, al tràfic de drogues o fins i tot a la seguretat aèria”.\nBuch ha confirmat que “’Kuppel’ consta de diverses fases, la primera comença aquest mes d’agost, en que s’establirà una protecció a la ciutat de Barcelona i ja al setembre una protecció a l’aeroport del Prat i al complex petroquímic de Tarragona”. “Hem optat per un projecte homologat per l’OTAN, amb un pressupost inicial de 400.000 euros”, ha afegit.\nEl conseller ha destacat que “quan Kuppel estigui instal·lada a la ciutat de Barcelona, a partir de l’agost, serà la primera gran capital europea que protegeix l’entorn urbà dels drons” . “És un gran pas en la seguretat, és un gran pas en la innovació, una vegada més, per part dels Mossos d’Esquadra i és un gran pas també en el compromís en la seguretat integral dels catalans”.\nPer la seva banda, el director general de la Policia, Pere Ferrer, ha explicat que “amb aquest projecte, els Mossos d’Esquadra implementen noves tecnologies per reforçar les seves competències en matèria de seguretat”. “Obviar-les pot suposar afeblir-nos i, per això, hem de preparar-nos per al futur i pels nous reptes de seguretat per tal d’assumir-los com a policia integral”, ha insistit.\nEl comissari en cap, Eduard Sallent, ha valorat molt positivament el projecte ‘Kuppel’. Pel que fa a un possible atac terrorista, Sallent ha dit que “aquest projecte té per objectiu evitar un atac d’aquestes característiques. El risc és existent i cal tenir una resposta preparada”.


University Manchester Regne Unit - Ofertes d'hotels amb els MILLORS DESCOMPTES EN LÍNIA Fer un comentari al lloc web\nUniversity99 Denmark Road, Manchester Sud, Manchester, Regne Unit, M15 6AZ - Veure al mapaNotable7,2Basada en37comentarisUniversityVeure més fotosVeure més fotosVeure totes les 33 fotos\nTant si es tracta d'un viatge de plaer com si és de negocis, University és una elecció d'allotjament magnífica quan visiten Manchester. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. University ofereix un servei impecable i compleix amb totes les exigències dels més experimentats viatgers. Habitació familiar, ascensor són només algunes de les comoditats que fan que University sigui diferent dels altres hotels de la ciutat. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, nevera, forn microones a cada habitació. A més, l'oci que l'hotel ofereix assegurarà que tengui molt a fer durant el dia. University és la vostra destinació si buscau allotjament de qualitat a Manchester.\nCal que informeu el University de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Portfoli del 21A: Nadal\nDilluns vàrem anar al saló d'actes i Toni ens va fer un xicotet tutorial del wiki. El wiki funciona com una xarxa social al qual es poden pujar nous escrits, modificar-los etc., amb l'avantatge de poder observar tot tipus de modificació.\nAleshores Toni ens va dir que tinguerem precaució a l'hora d'escriure els textos perquè es podia donar la posibilitat de borrar treballs fets abans per altres usuaris.\nDimecres van començar amb una xicoteta introducció de la literatura que eixira en aquest segon trimestre, varem llegir unes histories de Les Veus del temps, començant per Ramon Llul i la seua historia Exemple de la llebre i el lleó.\nPer terminar la classe, llegirem un fragment de L'ordenament que el papa Blanquerna féu en sa sort que provenia del Llibre d'Evast i Blanquerna.\nDijous Toni ens va entregar els resums corregits en el qual he tret una nota bastant bona, no va donar temps a molt però vaig poder fer alguna cosa significativa. Toni ens va explicar que les notes eres fluixes per la forma d'enllaçar-ho tot.\nUs desitge un molt bon Nadal a tots!!\nPublicat per Jaume Arnau a 19:37


Santes Creus, sense anar més lluny: de juny 2012\nQue les pedres del Monestir de Santes Creus amaguen secrets inexplicables és una realitat que no deu sorprendre els qui hagin tingut l’oportunitat de sentir el silenci d’aquest màgic racó de l’Alt Camp.\nNo importa quantes vegades acotis el cap per observar les llosses empedrades ni quants cops alcis els ulls per contemplar les callades gàrgoles, sempre pots descobrir una nova pedra, una nova imatge que no has estat capaç de veure mai abans. Fins que un dia t’adones que ja no vas a visitar un monument sinó que vas per descobrir què estarà ell disposat a ensenyar-te.\nI els misteris es van desvetllant molt poc a poc. Són com una remor constant a cau d’orella que sempre explica però que no sempre podem sentir.\nNo puc comptar les vegades que he passat per davant d’un petit retaule situat als peus de l’església. Una obra que la pols del temps havia cobert, tal vegada per protegir-lo, i que s’acaba de restaurar deixant al descobert imatges que remouen una de les històries que ha aixecat més polèmica dins els fonaments catòlics.\nSembla que fa temps que gent d’arreu visita el Monestir per contemplar aquest petit retaule. Diuen que és l’única obra que es coneix al món que representa l’embaràs de Maria Magdalena i que demostra la seva relació marital amb Jesús i l’existència de descendència dinàstica d’aquest.\nDit així recorda fàcilment el conegut llibre de Dan Brown “El Codi Da Vinci” i tota la controvèrsia que va desencadenar sobre aquest tema. Però més enllà de l’aparent ficció Internet permet fer una primera recerca d’informació que obre un abisme que lluny de satisfer la curiositat l’esperona.\nAbans de res, val la pena gaudir d’aquest magnífic vídeo que he trobat sobre el Monestir on es pot contemplar, també, el retaule.\nPer començar cal mencionar a José Luís Giménez, autor del llibre “El legado de Maria Magdalena” que explica la rellevància de la figura de la suposada prostituta com a portadora de la descendència de Jesucrist (o del Sant Grial/Sang real) i la persecució històrica que va patir ella i els protectors d’aquest secret: l’Ordre del Temple.\nMolt interessants, i didàctiques, són també les 3 cròniques argumentades que el periodista Carlos Mesa fa sobre aquest tema mentre intenta esbrinar què pot haver de veritat o no en tot aquest misteri.\nEl retaule de Santes Creus, expliquen, és un homenatge a Maria Magdalena i parla del seu embaràs i de dues filles que ja tenien quan van haver de fugir de Palestina i es van instal·lar en un poble del sud de França. Diuen també que hi ha indicis que Jesucrist l’acompanyava, qüestionant doncs que arribés a ser crucificat.\nTantes coses sembla explicar el retaule que es fa difícil comprendre com ha arribat fins als nostres dies sense que mans interessades el fessin desaparèixer. I només s’escau una explicació possible: l’obra es coneix com el “retaule de Sant Joan Evangelista” i així degué ser inventariat històricament de manera que ningú, llegint els inventaris del monestir, pogués trobar en ell cap interès, ni amenaça.\nSembla que durant la persecució dels Templers, l’Ordre devia portar al Monestir algunes de les seves pertinences per protegir-les. El retaule podria haver estat una d’elles.\nHi ha articles, llibres i blogs per donar i vendre que expliquen, qüestionen o simplement fan difusió d’aquesta incòmoda versió que faria trontollar la pedra angular de l’Església que basa els seus fonaments en Sant Pere, com a fundador del que ha estat el moviment religiós més poderós de la història. Amb tota probabilitat, que Jesucrist hagués tingut descendència hauria estat la fi de les estructures de poder, tal i com les coneixem ara. Potser el fet que la descendència divina és reproduís com la resta d’animals devia semblar una vulgaritat terrenal amb poques possibilitats místiques, però acceptar que una dona hagués estat escollida per ostentar el poder inqüestionable de ser la portadora de la successió divina... això devia ser intolerable en una època on la història era escrita per un grapat homes.\nÉs sorprenent comprovar com de fàcil resulta encaixar aquestes peces en un trencaclosques que grinyola des de la infantesa. Alguna cosa al pit saltirona en constatar que les realitats poden ser moltes altres i que només s’equivoca qui oculta informació per oprimir els seus iguals i impedir-los, durant segles, ser lliures de decidir què volen creure i/o com volen viure el seu pas per aquesta terra.


162 Distintius – El NAS de Cardedeu\nEns han creat necessites absurdes que han anat buidant de sentit les nostres vides i que ens han allunyat del que realment val la pena viure. No és d’estranyar que la infància duri cada cop menys, que la joventut no trobi el rumb de la seva vida per enlloc i que el món adult vagi a la deriva del sense sentit.\nAquesta peça de vestir que estreny el coll, imposada en molts llocs de treball, fins i tot en escoles privades i en certs espais culturals, sembla que porta adscrita la confiança envers qui la porta posada. Amb tot, hi ha personatges públics, fins i tot algun polític i algun famós, que no n’han portat mai. Portar-ne no és garantia de res.\nDe ser bàsicament un mitjà de transport ha passat a ser un distintiu de classe social. Se’t mira i se’t valora per la marca i el model de cotxe que portes i per si és més nou o més vell. Conduint un cotxe tendim a mostrar la nostra dimensió més animal (menys humana). Es compra el cotxe pensant més aviat en quina imatge oferim i la majoria ho fan demanant un préstec perquè es tendeix a comprar el cotxe que no podem pagar. Els cotxes de luxe són cada cop més presents i els tot terreny emplenen els carrers de les ciutats. Gairebé és millor no tenir-ne: estalvies molts diners, evites moltes hores de cua, no t’enfrontes amb els altres cada tres per quatre, guanyes temps, la tensió mental i el desgast emocional es redueixen i el risc d’accident és molt menor.\nAquest estri amb el que fins i tot hi ha qui aparenta que el truquen, l’ésser humà ha perdut llibertat: estar més controlat, fins i tot més assetjat. Ja no s’escapa de ser localitzable a tothora. Abans les converses per telèfon es feien en privat, ara s’explica qualsevol intimat davant de tothom, i a crits; l’ànsia per mirar constantment la pantalla, l’obligatorietat de respondre un missatge, la immediatesa… ens han debilitat el raonament. L’ego de l’ésser humà té la necessitat de fer-se notar: d’aquí sorgeix l’èxit del mòbil (i també la moda dels selfies). S’entén, doncs, que hi hagi nens i nenes que reclamin “hores de pares” sense mòbil i s’entén perfectament que hi hagi persones que no en volen saber res dels mòbils. I a tot això li hem d’afegir els efectes de les ones electromagnètiques que van minvant la salut de manera silenciosa (el maig del 2013 l’Organització Mundial de la Salut va fer públic que són cancerígenes), així com els estralls que tant la il·luminació led com el color blavós de les pantalles ocasionen a la retina.\nTot el que envolta la nostra vida personal i social va estretament lligat a marques concretes. Costa molt escapar-se de la seva influència. Les marques van unides a modes i a filosofies, o sigui a maneres de comprendre la vida. Cada una té un segell personal a l’hora de presentar la seva publicitat i troba el seu propi públic. També classifiquem les persones segons les marques.\nBe the first to comment on "162 Distintius"


Onda remet al Ministeri el manual de procediment per a l'EDUSI\nL'Ajuntament d'Onda ha remès al Ministeri d'Hisenda i Funció Pública, concretament a la Secretaria d'Estat de Pressupostos i Despeses, el manual de procediment per a l'Estratègia de Desenvolupament Urbana Sostenible i Integrat (EDUSI). Est és el primer tràmit per a dur a terme els projectes finançats per la Unió Europea, mitjançant els fons FEDER, i que destinaran a Onda més de 5 milions d'euros, 2,5 d'ells subvencionats per aquesta institució. L'alcalde d'Onda, Ximo Huguet, ha afirmat que “amb aquest enviament engeguem la maquinària per a rebre aquestes ajudes que van a significar un gran desenvolupament en la nostra ciutat”.\nAquest manual de procediment que s'ha enviat al Ministeri és el document en el qual s'arrepleguen els mètodes que es van a desenvolupar per a la selecció d'operacions en el marc del Pla d'Implementació de l'EDUSI aprovada, així com els processos i aspectes que haurà de complir l'Ajuntament d'Onda per a complir amb les seves obligacions en el projecte. A més, s'han establit els criteris i procediments que es van a desenvolupar per a la selecció de les operacions, tenint en compte tant els criteris de selecció que definirà el Comitè de Seguiment com els establits en el Programa Operatiu de Creixement Sostenible i que apareixen en l'ordre de la convocatòria que es va emetre en el seu moment.\nL'alcalde ha destacat “la importància que un programa com aquest té per a la localitat. Ara que estem donant els primers passos per al desenvolupament dels projectes, som encara més conscients de la transformació que va a significar per a Onda i per a la seva ciutadania una estratègia com aquesta. Cal recordar que, de totes les ciutats de la província que han sol·licitat aquests fons, ara com ara, tan sols cinc han rebut les ajudes” i ha conclòs dient que “anem a treballar molt perquè una iniciativa com aquesta es transforme en una millorança en la qualitat de vida dels onders”.


Eleccions a Corts Generals 2016 Les Corts Generals\n/ Resoleu els vostres dubtes\nQuines eleccions se celebren el 26 de juny?\nQuin cens es farà servir el 26 de juny?\nQuines eleccions se celebren el 26 de juny? Diumenge, 26 de juny, se celebraran a Espanya eleccions a les Corts Generals, és a dir, al Congrés dels Diputats i al Senat.\nQuè són les Corts Generals? La Constitució del 1978 estableix que la sobirania nacional resideix en el poble espanyol, del qual emanen els poders de l'Estat (legislatiu, executiu i judicial).\nLes Corts Generals (Congrés i Senat) ostenten el poder legislatiu, el Govern representa el poder executiu i els jutges el poder judicial.\nCorrespon a les Corts Generals aprovar els pressupostos, controlar l'acció del Govern i les altres competències que els atribueix la Constitució.\nQuantes eleccions a les Corts Generals s'han celebrat a Espanya des de l'aprovació de la Constitució del 1978? Des de l'aprovació de la Constitució, s'han celebrat onze eleccions generals: el 1979, 1982, 1986, 1989, 1993, 1996, 2000, 2004, 2008, 2011 i 2015.\nSi voleu conèixer el resultat d'aquestes eleccions, podeu consultar-lo a la base de dades del Ministeri de l'Interior.\nCom es convoquen les eleccions a les Corts Generals? Les eleccions a les Corts Generals es convoquen per Reial decret, a proposta del president del Govern i prèvia deliberació del Consell de Ministres.\nEn el Reial decret de convocatòria es fixa la data de celebració de les eleccions, el nombre de diputats que correspon a cada província, la durada de la campanya electoral, la data en la qual es constituiran les cambres elegides i la normativa aplicable al procés electoral.\nLes pròximes eleccions del 26 de juny responen al supòsit previst en l'article 99.5 de la Constitució espanyola: “Si després d'haver transcorregut el termini de dos mesos a partir de la primera votació d'investidura, cap candidat hagués obtingut la confiança del Congrés, el rei dissoldrà totes dues cambres i convocarà noves eleccions amb el referendament del president del Congrés”.\nQuan es constitueixen les Corts elegides? Totes dues cambres es reuniran en sessió constitutiva com a data límit el 20 de juliol del 2016.


#DadesSegures – Canal TIC\nPublicat per Canal TIC admin el 21 de novembre de 2019 0 Comentaris\nEn algunes universitats i institucions espanyoles s’han donat casos de ciberatacs, des de la Direcció TIC volem impulsar la campanya que vam començar el curs passat amb la col·laboració d’Internet Segura sobre ciberseguretat. Aquí et deixem un recull de recomanacions que pots seguir per protegir millor els teus comptes.\nProtegeix els teus comptes amb el doble factor d’autenticació:\nEl doble factor d’autenticació és una mesura de seguretat extra, que t’ajuda a identificar-te mitjançant 2 mecanismes completament diferents, una contrasenya i un altre sistema complementari com un codi a una aplicació o un SMS. Aquest sistema permet corroborar de forma més segura que realment ets tu qui està intentant entrar al compte.\nSempre es recomana que els 2 factors siguin diferents, per exemple, “alguna cosa que saps” (una contrasenya normal) amb “alguna cosa que tens” (com una targeta de coordenades o un codi en forma de SMS) o amb “alguna cosa que ets” (el rostre de la cara o l’empremta dactilar).\nAquest sistema no t’assegura al 100% no sofrir un ciberatac, però sí de reduir-ne molt les possibilitats. Molts serveis com Google, Twitter, LinkedIn o diferents bancs, ja l’utilitzen.\nPer què és tan important diferenciar contrasenyes personals de professionals?\nVivim en una societat informatitzada on totes les nostres dades estan en el “núvol” i hem de tenir molta cura amb les contrasenyes que utilitzem en els nostres comptes.\nÉs important diferenciar les contrasenyes, ja que si aconsegueixen entrar en els teus comptes personals, no ho podran fer en els professionals.\nSegueix aquests consells per fer les teves contrasenyes més segures:\nUtilitza un gestor de contrasenyes, així t’estalviaràs de tenir-les apuntades en un paper i poder-les perdre.\nUtilitza generadors de contrasenyes aleatòries, que no tinguin a veure amb res que coneguis.\nUtilitza frases llargues, canvia i treu lletres per fer-la més segura. També pots utilitzar signes de puntuació en alguns casos.\nComprova regularment que les teves contrasenyes no han estat compromeses, Have I been Pwned ofereix aquest servei gratuïtament.\nControla la teva presència a la xarxa:\nQuan et registres per primer cop en una pàgina web o a una APP, fas una compra en línia, et crees un correu-e, etc., és important revisar la configuració de privacitat i seguretat del servei, ja que pots estar donant accés a totes les teves dades personals i quedar exposat a un ús fraudulent de les mateixes. Has de tenir especial cura i control a qui dones accés a les teves fotografies, vídeos, càmera o targeta de crèdit personal.\nAl nostre CSIRT (Centre de resposta a incidents de seguretat) trobaràs més informació sobre mesures de seguretat bàsiques.\nCiberseguretatcontrasenyaCSIRTdoble factor d'autenticació